Qirg‘iziston parlamenti Qozog‘iston bilan YeOII (Yevroosiyo iqtisodiy ittifoqi - tah.) doirasida iqtisodiy hamkorlikni rivojlantirish to‘g‘risidagi kelishuvni bekor qilishga doir qonun loyihasini uchinchi o‘qishda qabul qildi. Bu haqda RIA «Novosti» xabar bermoqda. Oktyabr oyida Qirg‘iziston parlamentiga Qozog‘iston tomonidan taqdim etilgan 100 mln. AQSh dollarilik moliyaviy yordamdan bosh tortish to‘g‘risidagi qonun loyihasi kelib tushgani xabar qilingandi. 6 noyabr kuni esa Qozog‘iston va Qirg‘iziston o‘rtasidagi mojaro endi Jahon savdo tashkilotida ko‘rilishi ma’lum bo‘ldi.